### Beslutningstema

Under dette punkt skal der træffes beslutning om anlægsbevilling og frigivelse af rådighedsbeløb vedrørende Masterplan for Tønderhallerne.

### Historik

Kommunalbestyrelsen godkendte den 29. august 2019 Masterplanen for Tønder Sports og Fritidscenter (nu Tønderhallerne). I forbindelse med godkendelsen af planen blev der nedsat en styregruppe med repræsentanter fra direktionen, samt repræsentanter fra Tønderhallerne og repræsentant fra fodbold (Klubhus for Alle).

Den 30. april 2020 blev der bevilliget og frigivet 1,5 mio. kr. til etablering af aktiviteter og infrastruktur. Den 23. februar 2023 blev der bevilliget og frigivet 375.000 kr. til det foreløbige arbejde med Klubhus for Alle.

### Sagsfremstilling

1. april 2024 blev salget af [adresse], Camping og Autocamperplads til [adresse] gennemført. Samtidigt overtog Fonden Tønderhallerne driften i henhold til kontrakt med [adresse] A/S.

Styregruppen for Masterplan for Tønderhallerne har godkendt, at de næste skridt i masterplanen nu gennemføres. Det drejer sig om en ny fælles reception, som kan servicere både Tønderhallerne og [adresse]. Herudover ønskes en oprydning i buskadset mellem hallerne og vandrehjem samt anlæggelse af parkeringsområde, hvor der tidligere var værksted og bilhandel. Anlæggelse af parkeringsområdet kræver, at der udføres geotekniske undersøgelser, da afvanding er en udfordring i området.

Kommunalbestyrelsen besluttede i september 2019 at købe ejendommene Sønderport 2 og 2a med henblik på at nedrive dem. Nedrivningen blev gennemført i 2021. Købssagen i 2019 indeholdt bevilling til køb af bygningerne men ikke bevilling og frigivelse af rådighedsbeløb til nedrivningen. Derfor indeholder denne sag også anmodning om bevilling og frigivelse af rådighedsbeløbet til nedrivningen.

![](data:image/png;base64...)

### Økonomi

Masterplan for Tønderhallerne har et ikke forbrugt anlægsbudget på knap 10 mio. kr. Det samlede budget i perioden 2020 - 2024 udgør 12,9 mio. kr.

### Indstilling Vicekommunaldirektøren indstiller,

|  |  |
| --- | --- |
| at | der gives en anlægsbevilling til Masterplan for Tønderhallerne på 2,5 mio. kr., |
| at | rådighedsbeløb på 2,5 mio. kr. frigives, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 23. maj 2024, pkt. 19:

Indstillingen anbefales.

### Beslutning

Indstillingen godkendt.